नई दिल्लीः राजधानी के बुराड़ी इलाके में 11 लोगों की कथित तौर पर आत्महत्या के मामले को सुलझाने के लिए पुलिस एड़ी-चोटी का जोर लगा रही है. सोमवार को क्राइम ब्रांच ने मृतक परिवार की बेटी प्रियंका के मंगेतर से पूछताछ की. मिली जानकारी के अनुसार, प्रियंका के मंगेतर का रोहिणी में ऑफिस है. पुलिस ने उसके दफ्तर पहुंच उससे करीब तीन घंटे तक पूछताछ की. बताया जा रहा है कि पुलिस ने प्रियंका के मंगेतर से करीब 50 सवाल पूछे.